Əlidir (Növrəs İman)
Ərşü samavatı dövr edib gəzən, 
Eyni-dildə o sultanım Əlidir. 
Baisi-kün-fəkan, nizamın düzən, 
Dolandıran bu cahanım Əlidir.

Mehri-nübüvvətdə qırdı bütləri, 
Dağıdıb qoşunu, pozdu səfləri. 
Tamaşaya gəldi ol mələkləri,
Kərəm bəhri, səxakanım Əlidir.

Görmüşəm camalın o kərəmkanın, 
Nuri-təcəllanın, yədi-beyzanın. 
Demədi mətləbin Novrəs İmanın, 
Eşqə salan yazıq canım Əlidir.

XX əsrin qoşmaları
Dini şeirlər